Το Παγκόσμιο Πρωτάθλημα στην Ουγγαρία απέχει μόλις 43 ημέρες.
Η πρόκριση θα κριθεί στο ταρτάν,
εκεί θα αναδειχθούν οι κορυφαίοι κάθε έθνους.
Είτε είναι από την Ευρώπη είτε από τη Νότια Αμερική ή την Ασία,
οι τοπ αθλητές κάθε χώρας θέλουν το ίδιο πράγμα.
Φύγαμε για Βουδαπέστη.
-Ο δρόμος για Βουδαπέστη. -Είναι εδώ.
Στο Εθνικό Πρωτάθλημα κρίνεται η πρόκριση για το Παγκόσμιο.
Διεξάγεται το ίδιο Σαββατοκύριακο σε όλο τον κόσμο.
Παίζονται πολλά.
Φέτος στις γυναίκες έχουμε κάποιες από τις τοπ,
αν όχι τις τοπ, σπρίντερ στην ιστορία του αθλήματος.
Όλοι οι αθλητές ξέρουν ότι το περιθώριο λάθους είναι ελάχιστο.
Ήρθε η στιγμή.
Για τις ΗΠΑ, η Γκάμπι Τόμας και φυσικά η Σα'Κάρι
θα αναμετρηθούν για να δουν ποια είναι η ταχύτερη
και ποια θέλει πολύ μια θέση στην ομάδα.
Μια ολόκληρη εβδομάδα στο Γιουτζίν
σημασία έχει να συγκεντρωθείς, να βρεις το σθένος.
Δεν υπάρχουν ούτε εγγυήσεις ούτε περιθώρια διόρθωσης.
Η Τζαμάικα έχει τρεις από τις τοπ σπρίντερ όλων των εποχών.
Σέλι-Αν Φρέιζερ-Πράις,
Σερίκα Τζάκσον
και Ελέιν Τόμσον-Χίρα.
Θα παλέψουν σκληρά για να μπουν στην ομάδα.
Κανένας αθλητής στον κόσμο δεν προπονείται για να χάσει.
Η χώρα είναι μικρή, οι αθλητές μας μικροκαμωμένοι,
αλλά είμαστε πολύ ζόρικοι.
Δεν υπάρχουν περιθώρια λάθους.
Έφτασε η στιγμή.
Θα τα δώσουν όλα, φίλε.
Όταν βγεις στο ταρτάν, ξέρεις ότι όλοι είναι αποφασισμένοι.
ΠΡΟΚΡΙΜΑΤΙΚΑ
ΚΙΝΓΚΣΤΟΝ, ΤΖΑΜΑΪΚΑ
6 ΕΒΔΟΜΑΔΕΣ ΩΣ ΤΟ ΠΑΓΚΟΣΜΙΟ
Και πάνω.
-Καλά πάει η μπάλα. -Ναι.
Συστηματική προσπάθεια με λίγη μπάλα.
Λοιπόν.
Είμαι η Σέλι-Αν Φρέιζερ-Πράις.
Είμαι Τζαμαϊκανή, φυσικά.
Χρυσή Ολυμπιονίκης, κάμποσες φορές.
ΦΡΕΪΖΕΡ-ΠΡΑΪΣ
Παγκόσμια πρωταθλήτρια πολλές φορές,
μαμά και αθλήτρια του στίβου, ναι.
Μεγάλωσα φτωχή, οπότε αναγκάστηκα να κάνω στίβο.
Η μαμά μου είδε κάτι σ' εμένα.
Μου έλεγε και μου ξανάλεγε
ότι ο στίβος ήταν η ευκαιρία μου.
-Γεια σου, αδελφή. Μπράβο σου. -Ευχαριστώ.
-Συνέχισε έτσι. Σ' αγαπώ. -Ναι, φίλε.
Στο Παγκόσμιο πόσα;
Πέντε χρυσά στα 100;
Μόνο χρυσά έχεις στο Παγκόσμιο, σωστά;
Ξέρει τα πάντα από στίβο.
Ρώτα τον ποια κέρδισε ποια χρονιά και θα σου πει.
Η πιο πετυχημένη δρομέας όλων των εποχών;
Η Φρέιζερ-Πράις.
Ρώτα τον πάλι.
Η Σέλι-Αν Φρέιζερ-Πράις είναι η βασίλισσα των σπριντ.
Και να η Φρέιζερ από την Τζαμάικα,
ξεφεύγει απ' όλες και κερδίζει!
Δεν απειλήθηκε καν.
Είναι τόσο καιρό στο προσκήνιο.
Φρέιζερ-Πράις στ' αριστερά!
Ξανά χρυσό η Ολυμπιονίκης!
Θα τα καταφέρει!
Η Σέλι-Αν Φρέιζερ-Πράις!
Πέντε παγκόσμιοι τίτλοι!
Έδειξε ότι είναι δυνατό να κάνεις εκπληκτικές κούρσες
μετά τα 35 και εξαρτάται από την ίδια πόσο μακριά θέλει να το πάει.
Αυτή έχει τα περισσότερα μετάλλια σε μεγάλες διοργανώσεις.
-Ποια άλλη έχει τόσα; -Καμία.
Είμαι 36. Ναι, έχω κερδίσει ένα σωρό τίτλους,
αλλά έχω ακόμα όρεξη να συνεχίσω.
Ξέρω ότι δεν θα μου χαριστεί τίποτα,
γιατί ένα πράγμα θα σας πω για τα σπριντ:
δεν θα είσαι για πολύ καιρό μόνη στην κορυφή.
Τρεις Τζαμαϊκανές κονταροχτυπιόμαστε,
όμως εμένα κυνηγάνε όλες.
ΕΘΝΙΚΟ ΣΤΑΔΙΟ
Δες εδώ. Θεούλη μου.
Είμαι η Ελέιν Τόμσον-Χίρα.
Πέντε φορές χρυσή Ολυμπιονίκης.
Η ταχύτερη εν ζωή;
Μάλλον έτσι είναι.
Μεγάλωσα σε μια μικρή κοινότητα ονόματι Μπανανοφυτεία.
Όλοι με ήξεραν ως δρομέα,
αλλά θυμάμαι ότι στην κοινότητά μου
πολλοί έλεγαν "Δεν θα τα καταφέρεις"
ή "Δεν είσαι καλή".
Ή "Δεν σε βλέπω να κερδίζεις".
Αλλά είμαι στο άθλημα τα τελευταία έντεκα χρόνια
και έμαθα να μην αφήνω κανέναν να μου πει ότι δεν μπορώ να κάνω κάτι.
ΟΛΥΜΠΙΑΚΟΙ ΡΙΟ ΤΕΛΙΚΟΣ 100Μ
Η Τόμσον στο βάθος.
Η Τόμσον θα γίνει χρυσή Ολυμπιονίκης!
Και το έκανε με στιλ!
Ελέιν Τόμσον, χρυσό και πάλι!
Η Ελέιν έχει απίστευτο ταλέντο. Τρομερό.
Η χρυσή Ολυμπιονίκης,
Ελέιν Τόμσον-Χίρα, με νέο ολυμπιακό ρεκόρ!
Σε χρονιά Ολυμπιακών,
είναι, για πολλούς, το μεγάλο αστέρι,
αυτή που κοιτάνε όλες οι άλλες.
Δείχνει το ρολόι,
ίσως η πιο κουλ κίνηση στον στίβο.
Ελέιν Τόμσον, ζήτω!
Η σπουδαιότερη, κατ' εμέ, σπρίντερ όλων των εποχών.
Η Τόμσον τα έχει κάνει σχεδόν όλα.
Πήρε ξανά το διπλό χρυσό!
Έχει κάνει δύο φορές το νταμπλ στους Ολυμπιακούς.
Τόμσον με μεγάλη διαφορά.
Στα καλύτερά της, είναι σχεδόν ασυναγώνιστη.
Είμαι μοναδική.
Μ' αρέσει να κάνω ό,τι δεν έχει κάνει καμία άλλη γυναίκα.
Έχω λοιπόν ένα τετράδιο.
Με όλα τα πράγματα που θεωρώ, που ξέρω ότι μπορώ να κάνω.
Έγραψα: "Είμαι η καλύτερη, είμαι νικήτρια,
θα γίνω η κορυφαία σπρίντερ όλων των εποχών".
Φέτος, κύριος στόχος μου είναι το χρυσό
στο Παγκόσμιο στη Βουδαπέστη.
Αλλά για να το πετύχω,
πρέπει πρώτα να αποδείξω ότι είμαι η τοπ στην Τζαμάικα.
Και το κυριότερο για μένα είναι να το πιστέψω.
ΠΙΣΤΕΨΕ ΤΟ
Οι αθλητές σε όλο τον κόσμο βλέπουν τι έχει κάνει η Τζαμάικα και λένε:
"Τρομερό".
Το απίστευτο είναι ότι ο ίδιος προπονητής, ο Στίβεν Φράνσις, ανέλαβε
και τη Σέλι-Αν Φρέιζερ-Πράις και την Ελέιν Τόμσον-Χίρα.
ΓΝΗΣΙΑ ΠΡΩΤΑΘΛΗΤΡΙΑ
Αυτό που έχει κάνει τις τελευταίες 15 σεζόν
δεν το έχει κάνει κανείς σ' αυτό το άθλημα.
Καλημέρα.
Είμαι ο Στίβεν Φράνσις.
Επικεφαλής προπονητής των περισσότερων αθλητών στο MVP.
Έλα, θέλω να δω τεχνική. Πάμε!
ΣΥΛΛΟΓΟΣ ΣΤΙΒΟΥ MVP
Πιο ψηλά το γόνατο!
Και έχουμε βγάλει πολλούς κορυφαίους αθλητές.
Γόνατα!
Όχι, πρέπει να ανέβει ψηλά, στο στήθος!
Διαφέρουμε από άλλες προπονητικές ομάδες
γιατί λειτουργούμε πραγματικά σαν ομάδα.
Καλημέρα.
Όλοι προπονούνται μαζί
και έχουμε σπρίντερ όλων των επιπέδων.
Τζέιντεν.
Γιατί έχεις τα χέρια εδώ;
Γι' αυτό δεν θες την άσκηση.
Είμαι ο αρχιπροπονητής στον Σύλλογο Στίβου MVP.
Αλλά ο Στίβεν Φράνσις, ο αδελφός μου,
είναι γκουρού.
Κουνήστε τα χέρια.
Με τον Στίβεν Φράνσις στο MVP,
εκεί έχουν κάποιους από τους πιο έξυπνους κόουτς στον κόσμο.
Δημιούργησαν μια προπονητική κουλτούρα που γεννά πρωταθλητές.
Όλα η Τζαμάικα!Και τα τρία μετάλλια!
Είμαστε η πιο πετυχημένη ομάδα στίβου στον κόσμο.
Πάνω από εκατόν τριάντα χρυσά μετάλλια.
Τρομερό χρυσό για άλλη μια φορά από τη Σέλι-Αν Φρέιζερ-Πράις.
ΡΕΚΟΡ ΑΓΩΝΩΝ 100Μ ΦΡΕΪΖΕΡ-ΠΡΑΪΣ
Είχαμε τη Σέλι, αυτή βγήκε πρώτη.
Η Σέλι βασίλεψε για πολύ καιρό και μετά ήρθε η Ελέιν.
Και ήταν φίλες κάποτε.
Όταν όμως δύο δυνατές γυναίκες αναμετριούνται για το ίδιο πράγμα,
και βλέπουν η μία την άλλη σαν εμπόδιο,
δημιουργούνται προβλήματα μεταξύ τους.
Έφτασαν στο σημείο να μη μιλιούνται.
Παρατράβηξε, για τη Σέλι αν μη τι άλλο,
και αποφάσισε να φύγει.
ΣΟΚ! ΤΟΠ ΣΠΡΙΝΤΕΡ ΑΠΟΧΩΡΕΙ ΑΠΟ MVP
Όταν αποφάσισα να φύγω αποκεί που ήμουν,
δεν είχα άλλη επιλογή.
Η ΣΕΛΙ-ΑΝ ΕΦΥΓΕ ΛΟΓΩ ΕΛΕΪΝ
Είμαι ευγνώμων για την εμπειρία,
αλλά έπρεπε να πάρω τις αποφάσεις μου για να φτάσω στο επόμενο επίπεδο.
ΤΟΜΣΟΝ-ΧΙΡΑ ΟΛΥΜΠΙΑΚΟ ΡΕΚΟΡ
Και μετά η Ελέιν Τόμσον-Χίρα
έφυγε πριν έναν χρόνο περίπου.
Επιβεβαιώνεται η διακοπή συνεργασίας Ελέιν Τόμσον-Χίρα και Στίβεν Φράνσις
μέσω δελτίου τύπου το βράδυ της Δευτέρας.
Η ΤΟΜΣΟΝ-ΧΙΡΑ ΑΠΟΧΩΡΕΙ ΟΝΤΩΣ ΑΠΟ ΤΟ MVP
Νομίζω ότι πολλοί εξεπλάγησαν
όταν η Ελέιν αποφάσισε να αφήσει το MVP γιατί πέτυχε πολλά εκεί.
Τόμσον-Χίρα, τι νίκη!
10,54!
Δεύτερος ταχύτερος χρόνος στην ιστορία.
Ωρίμασα, ξέρω τι είναι καλό για μένα.
Έχω το δικό μου περιβάλλον.
Γι' αυτά που θέλω και την κατεύθυνση που έχω πάρει,
το MVP δεν μου ταιριάζει πια.
Όταν αφήνεις τους αθλητές να προπονούνται μαζί
μπορεί να προκύψουν δυσκολίες,
επειδή δημιουργείται ανταγωνισμός στην προπόνηση.
Δεν το θες αυτό, δεν θέλεις χάος και προβλήματα.
Επικεντρώνεσαι σε λάθος πράγμα.
Δεν θα αποκαλύψω τα μυστικά του επαγγέλματός μου,
αλλά νιώθω άνετα.
Έτσι προετοιμάζω τους αθλητές μου.
Αλλά με την Ελέιν υπήρχε η προσδοκία
της αποκλειστικής ενασχόλησης εις βάρος άλλων αθλητών.
Το θεωρούσε πιο σημαντικό από τα αποτελέσματα που είχε.
Οι προπονητές υποτιμούνται.
Πρόκειται για συνεργασία,
και όταν δεν λειτουργεί πρέπει να αλλάξει,
αλλά υπάρχει ρίσκο σ' αυτό.
Λοιπόν!
ΝΤΕΡΟΝ ΧΙΡΑ
Ο άντρας μου είναι ο προπονητής τώρα.
Θα με οδηγήσει εκεί που θέλω σε αθλητικό επίπεδο.
Πού να με δεις με Ray-Bans!
Τομ Κρουζ.
Ήμουν μέλος του Συλλόγου MVP τα τελευταία
σχεδόν έντεκα χρόνια, θα έλεγα.
ΕΥΛΟΓΗΜΕΝΗ
Το MVP με βοήθησε να είμαι ο άνθρωπος που είμαι σήμερα.
Αλλά όσο ωριμάζεις, τόσο περισσότερο ξέρεις τι θέλεις.
Καμιά φορά πρέπει να είσαι εγωιστής και νομίζω ότι αυτό που οι φίλαθλοι
δεν καταλαβαίνουν είναι ότι αν θες να 'σαι σπουδαίος,
πρέπει να είσαι εγωιστής.
Η Ελέιν αντιμετωπίζει πολλές αλλαγές στη ζωή της.
Η αλλαγή προπονητή είναι δύσκολη.
Η σχέση έχει μεγάλη σημασία.
Δουλεύει πολύ σκληρά και είναι πολύ πειθαρχημένη.
Το κύριο συστατικό για κάποιον του επιπέδου της
είναι να παραμείνει υγιής, γι' αυτό παρακολουθώ τις εξελίξεις.
Θέλω να βλέπω συνεχή βελτίωση.
Ξέρεις, όταν αλλάζεις προπονητή,
ακολουθεί περίοδος προσαρμογής.
Πρέπει να το συνηθίσεις και δεν είναι εύκολο
όταν προσπαθείς να προκριθείς στο Παγκόσμιο.
Η πίεση εντείνεται
επειδή ο κόσμος περιμένει, ανυπομονεί να δει αν κάτι θα πάει στραβά.
Δεν πρόκειται να ρεζιλευτώ.
Μπορώ να τρέξω μόνη μου χωρίς το MVP.
Ασχέτως προπονητή.
Μόλις μάθει τι θέλεις και τι μπορεί να κάνει αυτός για να σε βοηθήσει,
μπορεί να εκπληρωθεί το όνειρο.
Στο MVP υπάρχει μια κληρονομιά
και μια παρακαταθήκη πολύ σημαντική.
Όταν είσαι σπρίντερ που εκπροσωπεί το MVP,
έχει βαρύτητα αυτό.
Γεια σου, Σερίκα!
Η "σπρίντερ-θαύμα"!
ΣΕΡΙΚΑ ΤΖΑΚΣΟΝ 11 ΠΑΓΚΟΣΜΙΑ, 5 ΟΛΥΜΠΙΑΚΑ ΜΕΤΑΛΛΙΑ
Τον άτιμο!
Τώρα που η Σέλι-Αν και η Ελέιν δεν είναι εκεί,
περιμένουν από τη Σερίκα Τζάκσον
να γίνει η σουπερστάρ του MVP.
ΤΕΛΙΚΟΣ 200Μ
Σερίκα Τζάκσον!
Η κάτοχος του φετινού ρεκόρ ξεφεύγει!
21,46, ο καλύτερος χρόνος στον κόσμο φέτος!
Παγκόσμια πρωταθλήτρια η Σερίκα Τζάκσον!
Η πρώτη αλλαγή ήταν ότι είδε μια ευκαιρία στα 200 μέτρα
μετά την κατάκτηση του χρυσού το 2022 στο Παγκόσμιο.
Νομίζω ότι τώρα βλέπει τη δυνατότητα να κερδίσει
το χρυσό στα 100 μέτρα και στα 200 μέτρα.
Είναι τεράστια πίεση για τη Σερίκα.
Έχω έναν στόχο.
Τι πράγμα;
Να γίνω σαν αυτόν σε δύο βδομάδες.
-Θέλω να εντυπωσιάσω κάποια. -Τι;
Σιγά το εντυπωσιακό.
Ο Πολ Φράνσις με προπονεί
και όσον αφορά την υποστήριξη που παρέχει,
η ενέργεια του MVP είναι τρομερά θετική.
Είσαι πολύ αυστηρή με τον εαυτό σου,
αλλά ένας καλύτερος τρόπος για να κάνεις τη διαφορά είναι τρέχοντας.
Κάθε χρόνο πλησιάζεις πιο πολύ σ' αυτό που εξασκήθηκες να κάνεις.
Κι όταν κάτι δεν πηγαίνει όπως το θέλεις,
θέλω να δείξεις ηρεμία και ν' αντιδράσεις.
Τότε θα μείνουν όλοι με ανοιχτό στόμα.
Ναι.
Έχουμε τα προκριματικά της Τζαμάικα.
Ετοιμαστείτε!
Λάβετε θέσεις!
Πάμε, θέλω έκρηξη!
Σίγουρα δουλεύω σκληρά για να γίνω νούμερο 1.
Έτοιμες!
Θέλω να κερδίσω την Ελέιν και τη Σέλι.
Και θέλω να κερδίσω για το MVP.
Πρέπει να είσαι πιο εκρηκτική.
Πιο δυναμική.
Πιο εκρηκτική απ' την αρχή.
Καλύτερα!
Έγινε;
Τι έχεις;
Αλλά πρέπει να βγω και να τα πάω καλά.
Τζάκσον; Τι έγινε;
Αν δεν τα πάω καλά,
δεν θα προκριθώ για το Παγκόσμιο.
Η Σερίκα Τζάκσον είναι πλέον το επίκεντρο της προσοχής.
Οι γυναίκες του MVP έχουν κερδίσει τα 100 στους τελευταίους τέσσερις Ολυμπιακούς.
Θέλουμε πάντα τη νίκη.
Αλλά είναι κι οι Αμερικανίδες.
Υπάρχει πίεση.
Ή τώρα ή ποτέ.
ΟΣΤΙΝ, ΤΕΞΑΣ, ΗΠΑ
Επιστροφή με ένα ακόμα επεισόδιο του Out of The Blocks.
Είναι από τα σημαντικότερα Σαββατοκύριακα στον στίβο.
Εθνικό Πρωτάθλημα ΗΠΑ.
Ας μιλήσουμε για τα 200 των γυναικών.
Έχουμε τη διαβόητη Σα'Κάρι Ρίτσαρντσον.
Αλλά και αληθινό ανταγωνισμό με την Τόμας, τη μις Χάρβαρντ.
Αν έρθουν τα ζόμπι,
θα μας σώσει όλους επειδή είναι η πιο έξυπνη.
Αυτήν πρέπει να προσέξουμε στα 200 από τις ΗΠΑ.
Είμαι η Γκάμπι Τόμας, σπρίντερ των ΗΠΑ, χάλκινη Ολυμπιονίκης στα 200 μέτρα.
Έλα, σκυλάκι.
Να τα αγόρια.
Να ο Σπένσερ.
Πάμε.
Ναι! Έτσι, Σπενς!
Γεια σας.
Χαίρομαι που σας βλέπω.
Πώς πάει η προπόνηση;
Πολύ καλά, πρέπει να πω.
-Ναι, όλα πάνε καλά. -Ναι.
Νιώθω υγιής. Δουλεύω σκληρά.
Όταν σε πρωτοείδα, δεν είχα ιδέα ότι είσαι σπρίντερ.
Καμία σχέση. Μέχρι που σε πέτυχα στο YouTube. Είναι τρελό.
Κανείς δεν ξέρει στ' αλήθεια.
-Μας βλέπουν σε βίντεο… -Το ξέρω.
-…και λένε: "Ωραία, κέρδισε". -Είδες;
Η απόφοιτος του Χάρβαρντ κάνει φοβερό 200άρι. Η Τόμας δεν το πιστεύει.
Φοβερή εμφάνιση.
Τον νου σας στην Γκάμπι Τόμαςστα σπριντ.
Αναδείχτηκε η καλύτερη διακοσάρα των ΗΠΑ
τις τελευταίες δύο σεζόν.
Πήρε χάλκινο στους Ολυμπιακούς του Τόκιο.
Τραυματίστηκε πέρσι και είδε τη Σερίκα Τζάκσον να κερδίζει στις ΗΠΑ
κάνοντας ρεκόρ αγώνων και δεύτερη καλύτερη επίδοση στα χρονικά.
Οπότε στο Εθνικό Πρωτάθλημα στο Γιουτζίν
έρχεται μια πολύ ξεκούραστη
και αποφασισμένη Γκάμπι Τόμας των ΗΠΑ.
ΣΠΕΝΣΕΡ ΜΑΚΜΕΪΝΣ, ΤΟ ΑΓΟΡΙ ΤΗΣ ΓΚΑΜΠΙ
-Έτοιμη; -Ναι.
Θα είμαι έτοιμη.
Χρειάζεται φαΐ όμως.
-Ίσως μπάρμπεκιου αργότερα. -Ναι. Ανυπομονώ.
Έλα, Ρίκο.
Πάντα ένιωθα ότι έπρεπε να αποδείξω την αξία μου.
Πώς θες την μπριζόλα, Γκάμπι;
-Μέτρια ψημένη. -Όλοι το ίδιο.
Ευχαριστώ, παιδιά.
Στο σχολείο ποτέ δεν ήμουν έτσι απλά η καλύτερη σε τίποτα.
Θες σαλάτα, μωρό μου;
Δουλεύω σκληρά όμως. Έτσι μπήκα στο Χάρβαρντ,
έτσι πέρασα στους Ολυμπιακούς.
Τα σπριντ των γυναικών είναι απίστευτα τώρα.
Όταν βλέπεις τις Τζαμαϊκανές είναι εκπληκτικές.
Στα 100 και στα 200, Θεέ μου! Κάθε φορά που τρέχει κάποια, λες
"Θα σπάσει κάποιο ρεκόρ;"
Έχεις αγώνες σύντομα, Γκάμπι;
Κατευθείαν στα προκριματικά των ΗΠΑ.
-Ναι. -Μάλιστα.
Προετοιμαζόμαστε περίπου οχτώ μήνες για εκείνη τη στιγμή.
Τα προκριματικά είναι σφαγή.
Αλήθεια.
Έρχονται οι κορυφαίες διακοσάρες
και προσπαθούν να προκριθούν.
Μεγάλος ανταγωνισμός;
Είναι ατομικό αγώνισμα, θες την πρόκριση.
Στο δικό μας αγώνισμα όλες έχουν άγχος,
αλλά είναι καλό γιατί θα πιέσουμε η μία την άλλη για να διακριθούμε.
Ξέρω τι πρέπει να κάνω στο Εθνικό, οπότε τον νου σας.
Στο Παγκόσμιο θέλω να έχω το φετινό ρεκόρ.
Θέλω να υπερέχω έναντι των αντιπάλων μου.
Έτσι είναι ο επαγγελματικός αθλητισμός.
ΕΘΝΙΚΟ ΠΡΩΤΑΘΛΗΜΑ ΤΖΑΜΑΪΚΑ 2023
Ξεχωριστή μέρα.
Δεν μπορώ να πω τι,
αλλά ξέρω ότι θα γίνει κάτι ξεχωριστό.
Στην πατρίδα σου
θες να δώσεις τον καλύτερο εαυτό σου.
Η ενέργεια είναι διαφορετική.
Καπάκια!
Η ατμόσφαιρα, το περιβάλλον… Θα είναι το κάτι άλλο.
-Τελικός σήμερα; -Εννοείται.
Φύγαμε για Βουδαπέστη.
-Ο δρόμος για Βουδαπέστη. -Ναι!
Τα προκριματικά έχουν πάντα ένταση. Δεν θέλουμε να χάσουμε από καμιά.
Όλες θέλουν να είναι στην κορυφή.
Κύριος στόχος μου η Βουδαπέστη και μετά βλέπουμε.
ΣΚΑΣΕ ΚΑΙ ΤΡΕΧΑ
Στο Εθνικό Πρωτάθλημα της Τζαμάικα
η Ελέιν αγωνίζεται στα 100,
η Σέλι-Αν στα 200
και η Σερίκα Τζάκσον και στα δύο.
Ναι, μου αρέσει η Σέλι.
Εμένα η Τόμσον.
Αλλά σε κάποιους αρέσει
η Σερίκα Τζάκσον. Πολύ γρήγορη.
Σε λίγο τα 200 μέτρα γυναικών.
Κάποιοι τον θεωρούν τον μεγάλο αγώνα όλης της διοργάνωσης.
Η Σερίκα Τζάκσον κι η Φρέιζερ-Πράις το χρειάζονται.
Έχουμε μια σταρ του σινεμά, παιδιά. Τη δική μας σταρ.
Η Σέλι-Αν είναι πολύ αγαπητή.
Γιατί το 'χει κάνει τόσες φορές.
Στα δύσκολα ανταποκρίνεται.
Όχι, δεν έχω TikTok.
Σαν δυνατό θηλυκό
δεν θέλω να βλέπω τον δικό μου στο TikTok να κάνει τέτοια.
Είμαι εδώ με τις νέες αθλήτριες, εγώ είμαι η μεγαλύτερη.
Η Σερίκα είναι ανερχόμενη,
αλλά ελπίζω να 'ναι έτοιμη
γιατί δεν έφτασα ακόμα στο ζενίθ.
Την αλήθεια λέω.
-Γεια. Εγώ είμαι. -Γεια.
Θα δείξω σε όλο τον κόσμο ότι η μητρότητα δεν είναι εμπόδιο.
Δεν μειώνει το ποια είσαι ως άτομο.
Για να μην πω ότι σε δυναμώνει, είναι σαν υπερδύναμη.
Έχω κι άλλα να δώσω και θα τα δώσω.
Δεν σταματάω μέχρι να τα καταφέρω.
Δέκα λεπτά για τα 200 μέτρα γυναικών.
Η σχέση μου με τη Σέλι είναι καλή.
Αλλά όταν βγεις στο ταρτάν,
πρέπει να τις νικήσεις όλες.
Καμία δεν βγαίνει στο ταρτάν με στόχο να 'ρθει δεύτερη ή τρίτη.
ΤΕΛΙΚΟΣ 200Μ ΓΥΝΑΙΚΩΝ
Όλες θέλουν τη νίκη.
Πολυαναμενόμενη αυτή η κούρσα.
Η Σερίκα Τζάκσον.
Περιττό να παρουσιάσω αυτήν την κυρία.
Ακούστε πώς κάνουν για τη Φρέιζερ-Πράις.
Στο ταρτάν δεν σκέφτομαι ποιες αγωνίζονται δίπλα μου.
Σκέφτομαι να κάνω την καλύτερή μου κούρσα, να κάνω ό,τι μπορώ για να νικήσω.
Πριν πάω στους βατήρες,
θέλω να οραματιστώ τι πρόκειται να κάνω.
Λάβετε θέσεις!
Μετά λέω "Εντάξει, πάμε".
Βαθιά ανάσα, έτοιμη.
Σιγή στο στάδιο.
Έτοιμες!
Πολύ καλή εκκίνηση η Φρέιζερ-Πράις.
Αλλά να η Σερίκα Τζάκσον!
Φρέιζερ-Πράις και Τζάκσον!
Σερίκα Τζάκσον.
Επιμένει, πιέζει.
Ξεφεύγει.
Σερίκα Τζάκσον!
Η πρωταθλήτρια!
21,71!
Καλύτερη φετινή επίδοση στον κόσμο
από τη Σερίκα Τζάκσον.
Ήθελα να αποδείξω κάτι.
Ότι είμαι μεταξύ των κορυφαίων.
Είμαι μία από τις τοπ.
Είμαι στην καλύτερη φόρμα της ζωής μου.
Η Φρέιζερ-Πράις τερμάτισε δεύτερη.
Προκρίθηκα στο Παγκόσμιο.
Αυτό είναι καλό.
Αλλά δεν είμαι εδώ για τη συμμετοχή, δεν ήρθα για να σε συγχαρώ.
Ήρθα για τη νίκη.
Άρα ανυπομονώ να πάω στη Βουδαπέστη, στο Παγκόσμιο του 2023,
να υπερασπιστώ ξανά τον τίτλο.
Για τη Σερίκα είναι μεγάλη ένεση αυτοπεποίθησης.
Απέδειξε ότι είναι
η ταχύτερη διακοσάρα στον κόσμο αυτήν τη στιγμή.
Η Σερίκα Τζάκσον σε εκπληκτική φόρμα.
Η Τζάκσον έκανε 21,71.
Ταυτόχρονα με το Εθνικό της Τζαμάικα διεξάγεται το Εθνικό των ΗΠΑ.
ΓΙΟΥΤΖΙΝ, ΟΡΕΓΚΟΝ, ΗΠΑ
Οι αθλήτριες παρακολουθούν τι συμβαίνει στην άλλη χώρα,
γιατί έτσι έχουν μια ιδέα
για το τι τις περιμένει στο Παγκόσμιο στο τέλος του έτους.
ΤΖΑΚΣΟΝ ΦΕΤΙΝΟ ΡΕΚΟΡ
Όταν συμβαίνει κάτι στο Κίνγκστον,
κυκλοφορεί αμέσως και το μαθαίνει όλος ο κόσμος.
Καλύτερη φετινή επίδοση στον κόσμο από τη Σερίκα Τζάκσον.
Τι λες!
Στο Γιουτζίν, το φετινό ρεκόρ μπαίνει στο στόχαστρο της Γκάμπι Τόμας.
ΕΘΝΙΚΟ ΠΡΩΤΑΘΛΗΜΑ ΣΤΙΒΟΥ ΗΠΑ 2023
Αν με ακούτε, θέλω να καταλάβετε
ότι έχουμε λόγο που κολλάμε με τον στίβο.
Στα 200 των γυναικών που διεξάγονται στις ΗΠΑ
θες μία από τις τρεις πρώτες θέσεις για να μπεις στην ομάδα.
Θα γίνει τρελή κούρσα.
-Ωραία. -Φύγαμε!
-Πώς πάμε; -Με αντίστροφη μέτρηση.
Πάμε στον τελικό 200 μέτρων γυναικών.
Όλοι γι' αυτό μιλάνε, θα είναι συναρπαστικό.
Η Γκάμπι Τόμας σε φόρμα, αλλά έχει ανταγωνισμό.
Σα'Κάρι Ρίτσαρντσον.
Στο πέντε η Ρίτσαρντσον.
Η Σα'Κάρι δείχνει διαφορετική φέτος.
Λέει αυτά που πρέπει, θεωρώ ότι κάνει κι αυτά που πρέπει.
Δεν την έχω ξαναδεί τόσο συγκεντρωμένη ως αθλήτρια.
Στο οχτώ η Τόμας.
Αλλά η Γκάμπι έχει τρομερό πείσμα.
Είναι μες στα χαμόγελα,
αλλά κατά βάθος,
έχει φονικό ένστικτο και το 'χω δει να βγαίνει.
Λοιπόν, κορίτσια. Είστε όλες εδώ.
Κυρίες, πλησιάστε.
-Καλή επιτυχία. -Ευχαριστώ.
ΤΕΛΙΚΟΣ 200Μ ΓΥΝΑΙΚΩΝ
Καλύτερη φετινή επίδοση στον κόσμο
πριν λίγο από τη Σερίκα Τζάκσον, την παγκόσμια πρωταθλήτρια.
Γκάμπι Τόμας!
Ξέρω ότι η Σερίκα μόλις έκανε φετινό ρεκόρ στα 200.
Άρα εντείνεται η πίεση.
Σα'Κάρι Ρίτσαρντσον!
Πρέπει να εκμεταλλευτώ τη στιγμή.
Τρέχεις για να εκπροσωπήσεις τη χώρα.
Γι' αυτό δούλευα τόσο καιρό.
Θα γίνει μάχη
και θα μου βγει η ανταγωνιστική μου φύση.
Λάβετε θέσεις.
Έτοιμες.
Εκπληκτική ανταπόκριση στο πιστόλι η Σα'Κάρι Ρίτσαρντσον.
Προηγείται στη στροφή!
Ορμητικά η Γκάμπι Τόμας!
Η Γκάμπι Τόμας αρνείται να υποκύψει!
21,59! Νέα φετινή καλύτερη επίδοση στον κόσμο!
ΠΕΡΝΑΕΙ ΤΗΝ ΤΖΑΚΣΟΝ Η ΤΟΜΑΣ
ΓΚΑΜΠΙ ΤΟΜΑΣ, 21,60 ΣΤΑ 200
Επική αντεπίθεση από την Γκάμπι Τόμας.
Ήταν η καλύτερη φετινή επίδοση και είπε "Δεν θα την πάρουν από μας".
Οι ψηλές του Χάρβαρντ σκίζουν!
Αυτό ήθελα.
Το φετινό ρεκόρ πριν το Παγκόσμιο.
Σου δίνει αυτοπεποίθηση.
Δούλεψες σκληρά
και έδειξες σε όλους για τι είσαι ικανή.
Τα πήγες καταπληκτικά.
-Η Γκάμπι, η πρωταθλήτριά μας. -Συγχαρητήρια.
Χάρηκα που ξανάγινα η βασίλισσα των 200!
Τώρα θα διεκδικήσω το χρυσό στο Παγκόσμιο.
Αυτό ήθελα, οπότε είμαι χαρούμενη.
Η Ρίτσαρντσον δεύτερη.
Είναι σίγουρο ότι πολλοί θα την αμφισβητήσουν.
Μπορείς να πας στο Παγκόσμιο στη Βουδαπέστη;
Να νικήσεις τις Τζαμαϊκανές;
Με άγχωσαν αυτά τα 200,
γιατί πέρασα αλλά δεν τα πήγα όσο καλά μπορούσα.
Τώρα αναγκαστικά πρέπει να τρέξω καλά τα 100.
Πάμε!
Πάνω απ' όλα η πρόκριση.
Είπα να βάλω τις ωραίες περούκες μου.
Ήξερα ότι θα βλέπατε όλοι.
Νίκησε η Σα'Κάρι τα προκριματικά των Ολυμπιακών.
Η Ρίτσαρντσον θα πάει στο Τόκιο!
Απίστευτη εμφάνιση,
αλλά φυσικά όλοι ξέρουμε ότι τελικά δεν αγωνίστηκε στο Τόκιο.
Η Σα'Κάρι Ρίτσαρντσον δεν θα αγωνιστεί στους Ολυμπιακούς.
Θα θέλει να τα ξεχάσει όλα αυτά,
να δείξει ότι οι δυνατότητες και το ταλέντο που όλοι έχουμε δει
μπορούν να τη βάλουν στην ομάδα 100 μ. των ΗΠΑ.
Η Σα'Κάρι έχει περάσει πολλά στην αθλητική και στην προσωπική της ζωή.
Αυτή είναι η ευκαιρία της
να κάνει το όνειρο πραγματικότητα.
Και τώρα στην πίστα…
ο τελικός 100 μέτρων γυναικών.
ΤΕΛΙΚΟΣ 100Μ ΓΥΝΑΙΚΩΝ
Όλα τα φώτα πάνω στη Σα'Κάρι Ρίτσαρντσον.
Δεν έχει προκριθεί ακόμα στα 100 μέτρα σε Παγκόσμιο.
Την τελευταία φορά σε μεγάλο στάδιο, είχα πορτοκαλί μαλλιά.
Πρέπει να αποβάλω το παλιό και να δείξω κάτι καινούριο.
Στον διάδρομο 4, η Σα'Κάρι Ρίτσαρντσον!
Για δες! Τον νου σας!
Το 'χει δει σοβαρά.
Η μικρή Σα'Κάρι έβγαλε την περούκα!
-Θέλει να δείξει σε όλους… -Ότι είναι σοβαρό, έτσι;
Το 2021 πήγε με πορτοκαλί μαλλιά στα προκριματικά,
άρα κάτι σημαίνει αυτό,
το ότι έβγαλε την περούκα σε αυτόν τον τελικό των 100 μέτρων.
ΡΙΤΣΑΡΝΤΣΟΝ
Λόγω της πίεσης της κούρσας,
είπα μέσα μου ότι πρέπει να είμαι προετοιμασμένη.
Να μην παρασυρθώ.
Κοίτα μόνο…
να αναπνέεις.
Ξέχνα όλα τα άλλα.
Έτοιμες!
Δεν ξεκίνησε καλά η Σα'Κάρι Ρίτσαρντσον!
Τη ζορίζει η Ταμάρι Ντέιβις στο διπλανό κουλουάρ!
Την πρόδωσε η εκκίνησή της!
Θα βρει τη δύναμη;
Και να η Σα'Κάρι Ρίτσαρντσον!
Η Ρίτσαρντσον πρωταθλήτρια ΗΠΑ!
Με 10,84!
Το Παγκόσμιο περιμένει τη Σα'Κάρι!
Η Ρίτσαρντσον έκλεισε θέση
για τις κούρσες του Παγκόσμιου στη Βουδαπέστη.
Ήρθε εδώ για να δείξει ποια είναι.
Να πει σε όλους, και στην Τζαμαϊκανή Σερίκα Τζάκσον του Κίνγκστον,
ότι είναι το μεγάλο όνομα στο Παγκόσμιο.
Στέκομαι εδώ
μαζί σου και πάλι και είμαι έτοιμη.
Πνευματικά, σωματικά και ψυχολογικά.
Και δεν πάω πουθενά.
Δεν επέστρεψα. Είμαι καλύτερη.
Δεν θα πω λέξη!
ΚΙΝΓΚΣΤΟΝ, ΤΖΑΜΑΪΚΑ
Δέκα λεπτά για τα 100 μέτρα γυναικών.
Όλοι θέλουν να δουν μια πραγματικά ανταγωνιστική κούρσα.
Σερίκα Τζάκσον, Ελέιν Τόμσον-Χίρα.
Τι πρόκειται να δούμε άραγε;
Οι Αμερικανίδες τα δίνουν πάντα όλα.
Βλέποντάς τες να μοχθούν δουλεύω κι εγώ πιο σκληρά.
Αλλά εδώ στο στάδιο στην Τζαμάικα,
η Ελέιν είναι το μεγάλο όνομα.
Δεν θα είναι εύκολο,
οπότε πρέπει να κάνω την καλύτερη δυνατή κούρσα.
Όταν το φτάσεις, πρέπει να συνεχίσεις ακάθεκτη.
Η Σερίκα κάνει πάντα καλές εμφανίσεις.
Αλλά εγώ δεν βλέπω καμία ως απειλή.
Οπότε δεν σκέφτομαι καμία πέρα από τον εαυτό μου.
Κυρίες και κύριοι, ο τελικός 100 μέτρων γυναικών!
Ο μεγάλος τελικός!
Η ένταση ξεχειλίζει στο εθνικό στάδιο.
Η δύο φορές χρυσή Ολυμπιονίκης με νταμπλ στα σπριντ
Ελέιν Τόμσον-Χίρα!
Θα κάνει αυτό που πρέπει για να πετάξει για Βουδαπέστη;
Η πρωταθλήτρια Τζαμάικα, από το MVP,
Σερίκα Τζάκσον!
Ζητάμε να συγκρατηθείτε μέχρι την εκπυρσοκρότηση!
Κύριε αφέτη, σειρά σας.
Η κούρσα; Τι να πω.
Η Ελέιν θα κάνει τα δικά της.
Καμία πίεση.
Πρέπει να το πιστέψεις.
Ήρθε η ώρα να δείξω πόσο σπουδαία είμαι.
Και πιστεύω ότι είμαι η καλύτερη στην Τζαμάικα και στον κόσμο.
Λάβετε θέσεις.
Έτοιμες.
Έφυγαν!
Πολύ καλά έφυγε η Τόμσον-Χίρα!
Πάμε.
Δούλεψέ το.
Αλλά να και η Σερίκα Τζάκσον!
Περνάει αγέρωχα η Σερίκα Τζάκσον!
Ξεφεύγει η Σερίκα Τζάκσον!
Σερίκα Τζάκσον, 10,65!
Ατομικό ρεκόρ, καλύτερη φετινή επίδοση στον κόσμο!
Τι εμφάνιση εκεί που πραγματικά μετράει!
Μαγεία!
Ναι, δυόμισι εκατοστά!
Όποτε κερδίζω, νιώθω μεγάλη ευτυχία.
Πριν λίγα χρόνια κανείς δεν μιλούσε για τη Σερίκα Τζάκσον.
Τώρα έχω γίνει μεγάλο όνομα.
Είναι ωραία αίσθηση να είσαι στις κορυφαίες, και είμαι πράγματι.
Τεράστια επιτυχία.
Η Σερίκα Τζάκσον είναι εκπληκτική αθλήτρια και άνθρωπος.
Ως ομάδα είμαστε τρομερά περήφανοι.
Η Σερίκα δείχνει πολύ καλύτερη από ό,τι πέρσι.
Και στο Παγκόσμιο
περιμένω να τα πάει εξαιρετικά καλά.
Είδες, τι σου έλεγα;
Δεν σου φυλάει κανείς τη θέση. Πρέπει να τη διεκδικήσεις.
Η Τόμσον-Χίρα μόλις πέμπτη.
Η Ελέιν απέτυχε να προκριθεί στο Παγκόσμιο Πρωτάθλημα.
Σερίκα Τζάκσον!
Ο στίβος είναι δούναι και λαβείν.
Πότε νικάς, πότε χάνεις.
Κανένας αθλητής στον κόσμο δεν θέλει να χάσει,
αλλά η ήττα με βοήθησε να γίνω καλύτερη.
Μαθαίνεις απ' την ήττα.
Δεν γίνεσαι δις Ολυμπιονίκης
χωρίς να ξεπερνάς εμπόδια. Πρέπει να τα ξεπερνάς.
Έτσι είναι η ζωή.
Μόνο η κορυφή με ενδιαφέρει.
Ξέρω ότι θα είναι δύσκολα, ότι θα έρθουν καλύτερες μέρες.
Του χρόνου στόχος μου είναι να είμαι υγιής
και να ξαναγίνω πρώτη.
Θεέ μου! Πάμε στο Παγκόσμιο Πρωτάθλημα!
Πιστεύω ότι η Σερίκα θεωρεί ότι φέτος "Οπωσδήποτε είναι η χρονιά μου".
Θεέ μου.
"Να η ευκαιρία μου, ήρθε η ώρα μου".
Τι έμεινε, τρεις βδομάδες;
Έκανε το νταμπλ στην Τζαμάικα.
Επόμενος σταθμός, το Παγκόσμιο.
Και εθνική πρωταθλήτρια.
Σίγουρα η Σερίκα θα είναι στη συζήτηση
μαζί με τη Σα'Κάρι και την Γκάμπι.
Θα θέλει να γίνει παγκόσμια πρωταθλήτρια στα 100 και 200 μέτρα.
Θα δούμε!
Συγχαρητήρια, κυρίες μου.
Πηγαίνω στη Βουδαπέστη πολύ ορεξάτη.
Είναι σωστό πεδίο μάχης.
Όταν πάω εκεί θα τα δώσω όλα.
Ώρα για δουλειά και είμαι έτοιμη.
Καλωσήρθατε στην ουγγρική πρωτεύουσα, μια εκθαμβωτική πόλη.
Είναι το πρώτο μου Παγκόσμιο Πρωτάθλημα.
Νιώθω πίεση από διάφορες κατευθύνσεις.
Ήσουν αγχωμένη, δεν πήγες καλά.
Ευχαριστώ που το ανέφερες.
Πρέπει να νομίζεις ότι είσαι θεός
για να πιστέψεις κάθε φορά ότι θα κερδίσεις την κούρσα.
Τι βραδιά στη Βουδαπέστη.
Σταματήστε.
Ο Νόα; Χτύπησε;
Έχεις τις δεξιότητες, την επιθυμία.
Θα πάρουμε αυτό που θέλουμε.
Υποτιτλισμός: Αλεξάνδρα Κονταξάκη